สวัสดีค่ะ คือพอดีมีอาการปวดท้องบริเวณด้านขวา ไม่สามารถบ่งบอกตำแหน่งที่ปวดได้อย่างชัดเจน ลองกดๆกูก็ไม่มีอาการเจ็บตรงไหนเป็นพิเศษ อาการเริ่มปวดเมื่อตอนกลางดึกประมาณ เวลาตีสาม เวลานอนหงายจะปวดต้องนอนตัวงอ แต่ไม่ได้รู้สึกว่ามีอาการปวดที่กล้ามเนื้อ กดไม่ปวดแต่ถ้าไอ จาม หรือ มีแรงกระแทกจะมีอาการปวด ไม่ทราบว่าอาการเหล่านี้จะเป็นอะไรหรอคะ ขอบค่ะ
สวัสดีค่ะ อาการปวดท้องบริเวณด้านขวา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากกดทับแล้วเป็นมากขึ้นหรือไอจามหรือมีแรงกระแทกแล้วเป็นมากขึ้น อาจจะนึกถึงโรคในกลุ่มกล้ามเนื้อมากที่สุด-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-ไส้ติงอักเสบ จะกดเจ็บชัดที่ท้องขวาล่าง อาจมีไข้ คลื่นไส้ กินได้น้อย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดและหลีกเลี่ยงการนอนหรือนั่งกดทับบริเวณที่ปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ร่วมด้วย ควรรีบไปพบแพทย์เพื่อตรวจร่างกายเพิ่มเติม